Christian Atsu

Christian Atsu Twasam (født 10. januar 1992, død mellom 6. februar og 18. februar 2023) var en ghanesisk fotballspiller.

Han spilte for blant annet Newcastle, Hatayspor, og FC Porto.   

I fra 2011 til ut 2012 hadde han kontrakt med portugisiske Porto, og var delvis utlånt til Rio Ave i denne perioden. Atsu hadde deretter kontrakt med engelske Chelsea FC fra 2013 til 2017, men spilte ingen kamper for dem. Londonklubben lånte han derimot ut til klubber som Vitesse, Everton FC, Bournemouth FC, Málaga CF og Newcastle United FC.  I 2017 kjøpte Newcastle ham i fra Chelsea, og han spilte for dem frem til 2021. I fra 2021 til 2022 spilte han for Al-Raed FC i Saudi-Arabia. Den 6. september 2022 gikk han over til Hatayspor i Tyrkia.  

Atsu gjorde sin debut i Primeira Liga 28. august 2011 for Rio Ave i et 0-1 tap mot SC Olhanense. Han debuterte for FC Porto 11. august 2012 i en 1-0 seier over Académica.

Han debuterte for det ghanesiske landslaget 1. juni 2012 i en 7-0-seier over Lesotho.

Han ble tatt ut i den ghanesiske troppen til fotball-VM i 2014. Han spilte sin siste landskamp for Ghana den 6. juni 2016 mot Mauritius.

Atsu var savnet etter jordskjelvet i Tyrkia den 6. februar 2023, i sin daværende fotballklubbs hjemby Antakya og i de to påfølgende dager etter jordskjelvet kom det motstridende meldinger om han var funnet og bragt ut av ruinene. 8. februar 2023 hadde han derimot fremdeles status som savnet og han ble 12 dager etter skjelvet, den 18. februar, funnet død.

Meritter 
FC Porto
 Primeira Liga (1): 2012/2013

Referanser

Eksterne lenker 
 
 
 Stats and profile at Zerozero
 Stats at ForaDeJogo 
 Portuguese League profile 

Ghanesiske fotballspillere
Spillere i Afrikamesterskapet 2013
Spillere i Afrikamesterskapet 2015
Spillere i Afrikamesterskapet 2017
Spillere i Afrikamesterskapet 2019
Spillere i Fotball-VM 2014
Fotballspillere for FC Porto
Fotballspillere for Rio Ave FC
Fotballspillere for Chelsea FC
Fotballspillere for Vitesse Arnhem
Fotballspillere for Everton FC
Fotballspillere for AFC Bournemouth
Fotballspillere for Málaga CF
Fotballspillere for Newcastle United FC
Fotballspillere for Al-Raed FC
Personer fra Greater Accra Region
Omkomne i ulykker